Document ID: 32000R2774

Komission asetus (EY) N:o 2774/2000,
annettu 18 päivänä joulukuuta 2000,
pöytäviinien vapaaehtoista tislaamista koskevien uusien sopimusten tiedoksi antamisen keskeyttämisestä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinin yhteisestä markkinajarjestelystä annetun neuvoston asetuksen (EY) N:o 1493/1999 soveltamista koskevista yksityiskohtaisista säännöistä markkinamekanismien osalta 25 päivänä heinäkuuta 2000 annetun komission asetuksen (EY) N:o 1623/2000(1), sellaisena kuin se on muutettuna asetuksella (EY) N:o 2409/2000(2), ja erityisesti sen 63 artiklaa 6 kohdan,
sekä katsoo seuraavaa:
(1) Asetuksen (EY) N:o 1623/2000 63 artiklassa vahvistetaan neuvoston asetuksen (EY) N:o 1493/1999(3) 29 artiklassa tarkoitettujen viinien tislausjärjestelmän soveltamisedellytykset. Kyse on tuetusta ja vapaaehtoisesta tislauksesta, jonka tarkoituksena on tukea viinimarkkinoita ja edistää juotavaksi tarkoitetun alkoholin alalle suunnattujen perinteisten alkoholitoimitusten jatkumista. Viinintuottajien ja tislaajien välillä tehdään tätä tarkoitusta varten sopimuksia, jotka jäsenvaltiot antavat komissiolle tiedoksi kaksi kertaa kuukaudessa.
(2) Mainitun artiklan 6 kohdassa määritellään edellytykset, joiden mukaan komission on puututtava sopimusten hyväksymismenettelyyn eli vahvistettava tislaussopimusten yhtenäinen hyväksymisprosentti ja/tai keskeytettävä uusien sopimusten tiedoksi antaminen. Näitä edellytyksiä ovat käytettävissä olevien budjettivarojen tai juotavaksi tarkoitetun alkoholin alan vastaanottokyvyn ylittyminen tai ylittymisen uhka.
(3) Komissio toteaa niiden viinimäärien perusteella, joiden osalta jäsenvaltiot ovat antaneet komissiolle tiedoksi tislaussopimuksia 5 päivänä joulukuuta 2000, että jollei se puutu asiaan, käytettävissä olevat budjettivarat ylittyvät. Tämän vuoksi on syytä keskeyttää uusien sopimusten tiedoksi antaminen,
ON ANTANUT TÄMÄN ASETUKSEN:
1 artikla
Asetuksen (EY) N:o 1623/2000 63 artiklan 4 kohdan mukainen uusien sopimusten antaminen tiedoksi komissiolle keskeytetään 31 päivään elokuuta 2001 asti.
2 artikla
Tämä asetus tulee voimaan päivänä, jotta se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä joulukuuta 2000.

Labels: 11
17
6